کۆکۆ (فیلمی ٢٠١٧)
کۆکۆ فیلمێکی خەیاڵی ئەنیمەیشنی ئەمریکییە کە لە ساڵی ٢٠١٧ دا لەلایەن ستۆدیۆکانی پیکسار ئەنیمەیشن بەرھەم ھێنراوە و لەلایەن واڵت دیزنی پیکچەرزەوە بڵاوکراوەتەوە. لە بیرۆکەی سەرەکی لی یونکریچە و لەلایەن ئەدریان مۆلیناوە کاری دەرھێنانی بۆ کراوە ئەستێرەکانی دەنگی فیلمەکە ئەنتۆنی گۆنزالێز، گەیل گارسیا بێرناڵ، بنیامین برات، ئالنا ئوباک، ڕێنێ ڤیکتۆر، ئانا ئۆفلا مورگوایا و ئێدوارد جەیمس ئۆلمۆس چیرۆکەکە باسی لەوە دەکات کە لە نێوان زیندووەکاندا، کوڕێکی تەمەن ١٢ ساڵ بەناوی میگێل کە بە ڕێکەوت دەگوازرێتەوە بۆ خاکی مردووەکان، لەوێ بەدوای باپیرە گەورەی کۆچکردووی موزیکژەنی دەگەڕێت بۆ ئەوەی یارمەتی بات، تا لەنێو خاکی مردووەکان بگەڕێتەوە بۆ ژیان بۆ لای خێزانەکەی و قەدەغەی مۆسیقا لەسەر خێزانەکەی لابەرێت.

بەرھەمھێنان

گەشەپێدان 
لی یونکریچ سەرەتایی سەرھەڵدانی بیرۆکەکەی لە ساڵی ٢٠١٠ بوو. کاتێک چیرۆکی تۆی ستۆری ٣ کە یونکریچ کاری دەرھێنانی بۆ کرد، بڵاوکرایەوە. لە سەرەتادا فیلمەکە دەربارەی منداڵێکی ئەمریکی بوو، و فێربوون دەربارەی میراتی مەکسیکی، لەکاتی مامەڵەکردن لەگەڵ مردنی دایکی، لە کۆتایدا بڕیاریدا کە چاکسازی تێیدا بکات چونکە ئەوە ڕێگەیەکی ھەڵەیە، سەرنجی خستەسەر منداڵە مەکسیکییەکە. یونکریچ ئاماژەی بەوەدا «ئەوە ڕاستییەکە بوو کە ئێمە خەڵکی مەکسیک نەبووین.» ئەو ڕاستییەیی کە فیلمەکە وێنایی کردووە کولتوورێکی ڕاستەقینەیە بووە ھۆی نیگەرانی بۆ یونکریچ وای لێکرد ھەستی بە بەرپرسیارێتییەکی زۆر گەورە بکات لەسەر شانی لەبەر ئەوەی دەیویست کە بە دروستی ئەنجامی بدات.

تیمەکەی پیکسار چەند گەشتێکی بۆ مەکسیک کرد تا یارمەتیی ناساندنی کەسایەتییەکان و چیرۆکی کۆکۆ بدات. یونکریچ وتی، «من ئەوەم بینی کە لە ھونەری میللیدا وێنا کرابوو. شتێک بوو سەبارەت بە لکاندنی ئێسکەپەیکەرەکان بە ڕەنگە شادی و درەوشاوەکان، کە دەستی بەسەر خەیاڵی مندا گرت. لە دۆزینەوەی ڕێگەیەکی پێچاوپێچدا ڕابەرایەتیی منی کرد؛ زۆرتریش دەربارەی [ئێل] دیا دێ لۆس موێرتۆس فێر دەبم، و خودی ئەو زۆرترەش بەقووڵی کاریگەری دەکاتە سەرم.» تیمەکە بۆیان دەرکەوت کە کارکردن لەگەڵ بوونەوەرە ئێسکەپەیکەرییەکان قورسە، چونکە ئەوان کۆئەندامی ماسوولکەیان نەبوو، و لەبەر ئەوە دەبوو بەو شێوەیە و جیاواز لە ھاوشانە مرۆیییەکانیان بە ئەنیمەیشن بکرێن. کۆکۆ ئیلھامیشی لە فیلمە ئەنیمێیەکانی ھایاو میازاکی، ڕووحە ڕفێنراوەکە (٢٠٠١) و قەڵا جووڵاوەکەی ھاوڵ (٢٠٠٤)، و فیلمی ئاکشنی جۆن ویک (٢٠١٤) وەرگرتووە.

سەرچاوەکان

بەستەرە دەرەکییەکان 

 
 
 
 
 

باشترین ئەنییمێیە تایبەتمەندەکان لە براوەی خەڵاتی ئانی
باشترین ئەنیمێیە تایبەتمەندەکان لە براوەی خەڵاتی ئەکادیمی
براوەکانی خەڵاتی ئانی
چاندی مەکسیکی
فیلمە ئەمریکییەکان
فیلمە سێ ڕەھەندییە ئەمریکییەکان
فیلمە سێ ڕەھەندییەکانی ٢٠١٧
فیلمەکان بە زمانی ئینگلیزی
فیلمەکان دەربارەی خێزان
فیلمەکانی واڵت دیزنی پیکچەرز
فیلمەکانی ٢٠١٧
فیلمەکان بە زمانی ئینگلیزی لە دەیەی ٢٠١٠
فیلمە ئەنیمەیشنە ئەمریکییەکانی ٢٠١٠
فیلمە ئەنیمەیشنییە سێ ڕەھەندییەکان
فیلمە درێژە ئەنیمەیشنییە ئەمریکییەکان
فیلمە ئەنیمەیشنییە کۆمپیوتەرییە ئەمریکییەکان
فیلمە جنۆکەییە ئەمریکییەکان
فیلمە ئەنیمەیشنییەکان دەربارەی منداڵ
مشتومڕەکانی دیزنی
مشتومڕی فیلمەکان
ئەو فیلمانەی لە مەکسیک داندراون
ئەو فیلمانەی کە خەڵاتی ئۆسکاریان بۆ باشترین گۆرانی ڕەسەن بەدەستھێناوە
فیلمە ئەنیمەیشنەکانی پیکسار
فیلمە ئەنیمەیشنییەکانی واڵت دیزنی پیکچەرز
فیلمە ئەنیمەیشنەکان سەبارەت بە خێزانەکان
فیلمەکان کە لەلایەن مایکل جیاکینۆوە تۆمارکراون